**projektas**

**reg. Nr. T-31**

**2.30. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2016 M. KOVO 30 D. SPRENDIMO nR. T1-63 „DĖL PASVALIO RAJONO NEVYRIAUSYBINIŲ ORGANIZACIJŲ PROJEKTŲ RĖMIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

2019 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Pasvalio rajono savivaldybės taryba nusprendžia

pakeisti Pasvalio rajono nevyriausybinių organizacijų projektų rėmimo iš Savivaldybės biudžeto lėšų tvarkos aprašą, patvirtintą Pasvalio rajono savivaldybės tarybos 2016 m. kovo 30 d. sprendimu Nr. T1-63 „Dėl Pasvalio rajono nevyriausybinių organizacijų projektų rėmimo iš savivaldybės biudžeto lėšų tvarkos aprašo patvirtinimo“ (su visais aktualiais pakeitimais) (toliau – Aprašas):

1. pakeisti Aprašo 23 punktą ir jį išdėstyti taip:

„23. Pareiškėjas kartu su paraiška turi pateikti šiuos dokumentus:

23.1**. vieną komercinį pasiūlymą, kuriuo grindžiama prekių, darbų ar paslaugų teikėjų kaina;**

23.2. jei Organizacijai atstovauja ne jos vadovas – dokumento, patvirtinančio asmens teisę veikti Organizacijos vardu, originalą ar tinkamai patvirtintą jo kopiją;

 23.3. kitus dokumentus, kuriuos Organizacija mano esant tikslinga pateikti.“

2. pakeisti Aprašo 28 punktą ir jį išdėstyti taip:

„28. Paraiškas dėl lėšų skyrimo ne konkurso būdu NVO pateikia Administracijai. Paraiškos yra registruojamos.“;

3. pakeisti Aprašo 29 punktą ir jį išdėstyti taip:

„29. Pareiškėjas kartu su paraiška turi pateikti šiuos dokumentus:

29.1. **vieną komercinį pasiūlymą, kuriuo grindžiama prekių, darbų ar paslaugų teikėjų kaina**;

29.2. jei Organizacijai atstovauja ne jos vadovas – dokumento, patvirtinančio asmens teisę veikti Organizacijos vardu, originalą ar tinkamai patvirtintą jo kopiją;

 29.3. kitus dokumentus, kuriuos Organizacija mano esant tikslinga pateikti."

4. pakeisti Aprašo 30 punktą ir jį išdėstyti taip:

„30. NVO taryba įvertina paraišką ir protokoliniu sprendimu teikia Administracijos direktoriui siūlymą dėl lėšų skyrimo.“;

5. pakeisti Aprašo 36 punktą ir jį išdėstyti taip:

„36. Jeigu NVO nepanaudoja visų gautų lėšų, nepanaudotas lėšas ji privalo grąžinti Administracijos Apskaitos skyriui iki einamųjų metų gruodžio 30 d. Įvykdžius paraiškoje numatytą veiklą, NVO ne vėliau kaip iki gruodžio 30 d. pateikia Administracijos Kultūros ir jaunimo reikalų skyriui remiamos veiklos dalykinę ataskaitą (2 priedas).“;

6. pakeisti Aprašo 37 punktą ir jį išdėstyti taip“:

„37. Pareiškėjai, pateikę paraiškas ne konkurso būdu, kurių prašoma suma iš Savivaldybės biudžeto lėšų viršija 1 000 Eur, esant poreikiui gali būti kviečiami į NVO tarybos posėdį.“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Kultūros ir jaunimo reikalų skyriaus vedėja

V. Gaspariūnaitė

2019-01-31

Suderinta DVS Nr. RTS-32

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2016 M. KOVO 30 D. SPRENDIMO nR. T1-63 „DĖL PASVALIO RAJONO NEVYRIAUSYBINIŲ ORGANIZACIJŲ PROJEKTŲ RĖMIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

**2019-01-31**

Pasvalys

1. **Problemos esmė.**

Pasvalio rajono savivaldybė kasmet biudžete numato lėšas, kurios skiriamos nevyriausybinių organizacijų ir viešųjų įstaigų projektams remti. Vadovaujantis Pasvalio rajono nevyriausybinių organizacijų projektų rėmimo iš Savivaldybės biudžeto lėšų tvarkos aprašo, patvirtinto Pasvalio rajono savivaldybės tarybos 2016 m. kovo 30 d. sprendimu Nr. T1-63 „Dėl Pasvalio rajono nevyriausybinių organizacijų projektų rėmimo iš savivaldybės biudžeto lėšų tvarkos parašo patvirtinimo“ (su visais aktualiais pakeitimais) (toliau – Aprašas) 2 punktu, lėšos NVO skiriamos konkurso ir ne konkurso būdu. Iki šiol norint gauti lėšas ne konkurso būdu pareiškėjas turėjo Administracijai pateikti prašymą, kuriame turėjo būti nurodytas trumpas projekto aprašymas, programa (priemonė), iš kurios numatoma gauti finansavimą, projekto vertė ir prisidėjimo prie projekto procentas. Gavus pirmuosius NVO prašymus skirti lėšas ne konkurso būdu buvo susidurta su problema, kadangi prašyme būdavo pateikiama per mažai informacijos apie projektą, lėšų panaudojimą ir kt. Siekiant vienu metu gauti visą išsamią informaciją apie projektą ar veiklą, kuriam yra prašomas finansavimas ir palengvinti NVO tarybai darbą vertinant paraiškas, siūloma pakoreguoti Aprašo VII dalies 28, 29, 30, 36 ir 37 punktus. Pakeitimų esmė yra ta, jog siekiant gauti lėšas ne konkurso būdu bus pildomas ne prašymas, o tokia pati paraiškos forma kaip ir teikiant paraiškas konkurso būdu. Taip pat siūloma Aprašą papildyti punktu, kuriame būtų įtvirtinta nuostata, kad teikiant paraiškas ne konkurso būdu, NVO taryba esant poreikiui pareiškėją gali pasikviesti į NVO tarybos posėdį ir užduoti papildomus klausimus susijusius su pateikta paraiška.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas turėtų teigiamos įtakos priimamų sprendimų, susijusių su nevyriausybinių organizacijų veikla, lėšų skyrimu ir kitų priimamų sprendimų skaidrumo užtikrinimui.

**3. Skaičiavimai, išlaidų sąmatos, finansavimo šaltiniai**

Lėšos šio sprendimo projekto įgyvendinimui nėra reikalingos.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.** Kultūros ir jaunimo reikalų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektą apsvarstė Savivaldybės administracijos specialistai.

Kultūros ir jaunimo reikalų skyriaus vedėja Viktorija Gaspariūnaitė